ออมสินคาดเงินไหลเข้าแบงก์รัฐแสนล้าน
ผู้อำนวยการธนาคารออมสิน คาดปีนี้จะมีการเคลื่อนย้ายเงินฝากจากธนาคารพาณิชย์มาฝากกับธนาคารเฉพาะกิจของรัฐมากขึ้น
6 ม.ค. 2554

ผู้อำนวยการธนาคารออมสิน คาดปีนี้จะมีการเคลื่อนย้ายเงินฝากจากธนาคารพาณิชย์มาฝากกับธนาคารเฉพาะกิจของรัฐมากขึ้น
นายเลอศักดิ์ จุลเทศ ผู้อำนวยการธนาคารออมสิน กล่าวว่า ปีนี้จะมีการเคลื่อนย้ายเงินฝากจากธนาคารพาณิชย์มาฝากกับธนาคารเฉพาะกิจของรัฐมากขึ้น เพราะการคุ้มครองเงินฝากของสถาบันคุ้มครองเงินฝากในเดือน ส.ค. 2554 จะลดการคุ้มครองจากทั้งจำนวน เหลือคุ้มครองไม่เกิน 50 ล้านบาทต่อบัญชีต่อธนาคาร ทำให้ผู้ที่มีเงินฝากเกิน 50 ล้านบาท ย้ายเงินส่วนเกินมาฝากไว้กับธนาคารเฉพาะกิจต่างๆ เพราะยังได้รับการคุ้มทั้งจำนวน
ทั้งนี้เงินฝากของธนาคารพาณิชย์ทั้งระบบมีจำนวน 7 ล้านล้านบาท คาดว่าจะมีการเคลื่อนย้ายเงินฝากมาสถาบันการเงินเฉพาะกิจไม่น้อยกว่า 1 แสนล้านบาท
นายเลอศักดิ์ กล่าวว่า ในส่วนของธนาคารออมสินได้มีการปรับปรุงระบบเพื่อรองรับการบริการลุกค้าเงินฝากและสินเชื่อ ปีนี้จะมีการพัฒนาสาขาเต็มรูปแบบอีก 100 สาขา ทำให้มีสาขาเต็มรูปแบบเป็น 88 สาขา มีสาขาย่อยและหน่วยบริการอีก 190 แห่ง นอกจากนี้จะมีการเพิ่มตู้กดเงินอัตโนมัติ หรือ เอทีเอ็ม อีก 1,500 ตู้ จากที่มีอยู่แล้ว 2,300 ตู้